wannaphong/clean_thaiwikipedia huggingface dataset:
# เยื่ออะแร็กนอยด์
เยื่อหุ้มสมองชั้นกลาง หรือ เยื่ออะแร็กนอยด์  เป็นหนึ่งในชั้นของเยื่อหุ้มสมองและไขสันหลัง อยู่ระหว่างชั้นเยื่อดูรา (dura mater) ที่อยู่ด้านบนและเยื่อเพีย (pia mater) ที่อยู่ด้านล่างลึกลงไป โดยมีช่องว่างระหว่างเยื่อเพียและเยื่ออะแร็กนอยด์เรียกว่า ช่องว่างใต้เยื่ออะแร็กนอยด์ (subarachnoid space)

เยื่ออะแร็กนอยด์มีลักษณะบาง คล้ายกับใยแมงมุม ยึดติดกับด้านในของเยื่อดูรา หุ้มรอบสมองและไขสันหลังแต่ไม่ได้แนบไปกับร่องหรือรอยพับของสมอง ข้างใต้เยื่อนี้ลงไปจะมีน้ำหล่อสมองไขสันหลัง (cerebrospinal fluid) อยู่ภายในช่องว่างใต้เยื่อหุ้มสมองชั้นกลาง (subarachnoid space) ซึ่งเต็มไปด้วยเส้นใยละเอียดของเยื่ออะแร็กนอยด์ยื่นลงไปยึดกับเยื่อเพีย

ส่วนของเยื่ออะแร็กนอยด์ที่คลุมรอบสมองและไขสันหลังเรียกอย่างเฉพาะเจาะจงว่า arachnoidea encephali และ arachnoidea spinalis ตามลำดับ

ในบางครั้งเราอาจเรียกเยื่ออะแร็กนอยด์และเยื่อเพียรวมเป็นโครงสร้างเดียวกัน เรียกว่า "เลปโตเมนิงซ์" (leptomeninges; มาจากรากศัพท์ภาษากรีก Lepto- แปลว่า บาง) และเรียกชั้นเยื่อดูราว่า "แพคีเมนิงซ์" (pachymeninx)

 ภาพอื่นๆ
# รูฮุลลอฮ์ โคมัยนี
แซย์ยิด รูโฮลลอฮ์ มูแซวี โฆเมย์นี ( ; 17 พฤษภาคม ค.ศ. 1900 - 3 มิถุนายน ค.ศ. 1989) รู้จักกันในชื่อ อายะตุลลอฮ์ โคมัยนี  เป็นอดีตผู้นำสูงสุดแห่งอิหร่าน ผู้นำการปฏิวัติที่นำไปสู่การล้มล้างพระเจ้าชาห์ โมฮัมหมัด เรซา ปาห์ลาวี ซึ่งได้รับการสนับสนุนจากประเทศสหรัฐอเมริกา และต่อมาประกาศสงครามกับอิรักเมื่ออิรักบุกข้ามพรมแดนอิหร่านในเดือนกันยายน พ.ศ. 2523 เกิดเป็นสงครามอิหร่าน-อิรัก
# เยื่อดูรา
เยื่อหุ้มสมองชั้นนอก หรือ เยื่อดูรา (มาจากภาษาละติน แปลว่า "hard mother") เป็นเยื่อหุ้มสมองชั้นนอกสุดที่แข็ง หยาบ และไม่ยืดหยุ่นที่หุ้มสมองและไขสันหลัง โดยมีเยื่อหุ้มสมองชั้นอื่นๆ คือเยื่อเพีย (pia mater) และเยื่ออะแร็กนอยด์ (arachnoid mater) อยู่ด้านใต้ลึงลงไป เยื่อดูราจะไม่แนบสนิทกับไขสันหลัง โดยยื่นเลยผ่านไขสันหลังที่ระดับกระดูกสันหลังส่วนบั้นเอวชิ้นที่ 2 ถึงประมาณกระดูกสันหลังส่วนกระเบนเหน็บชิ้นที่ 2
# หินออบซิเดียน
หินออบซิเดียน (obsidian) เกิดจากการระเบิดอย่างรุนแรงของภูเขาไฟ  เกิดจากหินหนืดที่มีซิลิกาสูงมากทำให้มีความหนืดสูง  ทำให้เกิดการอัดตัวของแก๊สและกลายเป็นสาเหตุของการระเบิดที่รุนแรง  ทำให้ลาวาแข็งตัวลงอย่างรวดเร็วผลึกแร่จึงไม่มีเวลาตกผลึก จึงเป็นหินที่มีผลึกเล็กมากหรือแทบไม่มีผลึก ลักษณะคล้ายแก้ว หินออบซิเดียนจึงถูกเรียกว่าแกรนิตเนื้อแก้ว  ลักษณะหินมักมีสีดำเนื้อหินละเอียด  มีความแข็งและขอบคม  ในยุคโบราณมีการนำหินออบซิเดียนมาทำเป็นอาวุธ ในหินออบซิเดียนที่สัมผัสกับน้ำก็จะทำให้เกิดผลึกเส้นใยสีขาว กระจายคล้ายเกล็ดหิมะ ในประเทศไทยมีการพบน้อยมาก
# ฟุตบอลถ้วยพระราชทานประเภท ก. ประจำปี 2549
การแข่งขันฟุตบอลถ้วยพระราชทาน ประเภท ก. ประจำปี พ.ศ. 2549 จัดขึ้นโดยนำทีมมหาวิทยาลัยกรุงเทพ แชมป์ไทยแลนด์พรีเมียร์ลีก ฤดูกาล 2549 กับ ทีมโอสถสภา เอ็ม-150 รองแชมป์ เพียงนัดเดียว โดยผู้ชนะจะได้ครอบครองถ้วยพระราชทาน ก. เป็นเวลา 1 ปี

 ชิงชนะเลิศ 

ม.กรุงเทพ: GK 1  วีระ เกิดพุดซาDF 5  ปุณณรัตน์ กลิ่นสุคนธ์DF 7  พลกฤษณ์ บุญญเศษฐา (C)MF 8  ธนพัต ณ ท่าเรือMF 10  รามเทพ ชัยแป้นMF 11  กิตติศักดิ์ ศิริแว่น FW 13  ไกรสร ปั้นเจริญDF 19  จีระ เจริญสุขMF 20  ฐณกรณ์ พิชิตชัยพจนารถDF 28  ปฏิภาณ เพชรพูลMF 35  Masahiro Fukasawaตัวสำรอง:GK 29  ยุทธศักดิ์ โพธิ์ละครDF 2  สานิตย์ ซุ่นกี่DF 6  ธนายุทธ แก้วจอหอFW 9  ปฏิพณ เพชรวิเศษFW 14  ธีรยุทธ์ สืบศิลป์FW 16  สุริยา ดอมไธสงFW 21  พลวัฒน์ ปิ่นกองDF 24  รวิน นนทเกษMF 25  พรพงษ์ พรแจ่มใสMF 27  ธาดา ทองท้วมFW 34  นพพล ผลอุดมผู้ฝึกสอน: สมชาย ทรัพย์เพิ่มโอสถสภา เอ็ม–150: GK 1  ณรงค์ วิเศษศรี (C)DF 2  บุญมี บุญรอดDF 4  ธนสิทธิ์ ทองอินทร์DF 5  ศิวะเมต ธนูศรMF 7  จักรกริช บุญคำMF 10  วรวุฒิ วังสวัสดิ์ (P)FW 13  กิตติศักดิ์ ใจหาญ FW 14  วุฒิชัย คู่แก้วMF 19  เจษฎา พั่วนะคุณมีMF 23  จักรพงศ์ เจียรสถาวงศ์DF 27  พลวัฒน์ วังฆะฮาดตัวสำรอง:GK 18  ภานุพงษ์ สุวัฒน์ศรีสกุลMF 8  กอบเดช ชอบมโนธรรมFW 9  กฤษฎา เก็มเด็ม FW15  ธงไชย รัฐไชยMF 17  เดชา เพชรตะกั่ว MF20  เมธี ทวีกุลกาญจน์MF 21  ธวัชชัย ดำรงอ่องตระกูล DF25  นิธิชัย แช่มช้อยDF 26  ประทุม ชูทอง MF28  จิระเดช บงสีดา DF29  นิพนธ์ ชาญอาวุธผู้ฝึกสอน: อาจหาญ ทรงงามทรัพย์
# มาร์กุส อันโตนิอุส
มาร์กุส อันโตนิอุส มาร์กี ฟีลิอุส มาร์กี แนโปส (14 มกราคม 83 ปีก่อนคริสต์ศักราช - 1 สิงหาคม 30 ปีก่อนคริสต์ศักราช) หรือที่เรียกทั่วไปว่า มาร์ก แอนโทนี  เป็นนักการเมืองและแม่ทัพของสาธารณรัฐโรมัน ในฐานะผู้บัญชาการทหารและผู้ปกครอง เขาเป็นผู้สนับสนุนคนสำคัญและเพื่อนผู้ภักดีของลูกพี่ลูกน้องของมารดา จูเลียส ซีซาร์ หลังการลอบสังหารซีซาร์ แอนโทนีตั้งพันธมิตรทางการเมืองอย่างเป็นทางการกับอ็อกตาวิอานุส (หรือจักรพรรดิเอากุสตุสในเวลาต่อมา) กับมาร์กุส ไอมิลิอุส แลปิดุส ซึ่งนักประวัติศาสตร์ปัจจุบันเรียกว่า คณะสามผู้นำที่สอง (Second Triumvirate)

คณะสามผู้นำแตกเมื่อ 33 ปีก่อน ค.ศ. ความไม่ลงรอยระหว่างอ็อกตาวิอานุสกับแอนโทนีปะทุเป็นสงครามกลางเมืองที่เรียกว่า สงครามครั้งสุดท้ายของสาธารณรัฐโรมัน เมื่อ 31 ปีก่อน ค.ศ. แอนโทนีพ่ายแพ้ต่ออ็อกตาวิอานุสในยุทธนาวีที่อักติอูง และในยุทธการสั้น ๆ ที่อเล็กซานเดรีย เขาและชู้รัก คลีโอพัตรา ทำอัตวินิบาตกรรมไม่นานหลังจากนั้น อาชีพและความพ่ายแพ้ของเขาเป็นเหตุการณ์สำคัญในการแปรสภาพของโรมจากสาธารณรัฐเป็นจักรวรรดิ

 แหล่งข้อมูลอื่น
# โรเซลิโต คัมปาน่า
โรเซลิโต คัมปาน่า (Roselito Campana) นักมวยสากลชาวฟิลิปปินส์ เกิดที่ เซบู ประเทศฟิลิปปินส์ สถิติการชก 39 ครั้ง ชนะ 18 (น็อค 5) เสมอ 3 แพ้ 18  
 ประวัติ 
คัมปานาขึ้นชกมวยสากลครั้งแรกเมื่อ 10 ธันวาคม พ.ศ. 2543 ชนะคะแนน โรดอลโฟ โตลิบาส ที่ ฟิลิปปินส์ จากนั้น ขึ้นชกชนะเป็นส่วนใหญ่ โดยเคยชกชนะคะแนน เจอรี่ ปาฮายาไฮ เมื่อ พ.ศ. 2545 และในปีเดียวกันนั้นได้ชิงแชมป์ PABA เฉพาะกาลรุ่นฟลายเวท เมื่อ 20 พฤศจิกายน ชนะคะแนน อาร์ชี วิลลามอร์ ที่ ฟิลิปปินส์ จากนั้น มาชิงแชมป์ PABA รุ่นเดียวกันในไทยเมื่อ 21 มีนาคม พ.ศ. 2546 แพ้น็อค คมฤทธิ์ สามเคแบตเตอรี ยก 3 จากนั้น คัมปานามาชิงแชมป์ WBO เอเชียรุ่นซูเปอร์ฟลายเวทเมื่อ 3 ตุลาคม พ.ศ. 2546 แพ้น็อค  ประมวนศักดิ์ โพธิ์สุวรรณ ยก 8 

ต่อมา คัมปานเข้าร่วมการแข่งขัน 2004 2nd NATIONAL INVITATIONAL PPBL รุ่นจูเนียร์แบนตัมเวทเมื่อ 14 กุมภาพันธ์ พ.ศ. 2547 รอบ 16 คน แพ้คะแนน อีริค บาร์เซโลนา แต่ได้เข้าไปชกในรอบต่อไปเพราะ ตาตา โพลินาร์ได้รับบาดเจ็บและขอถอนตัวไป คัมปานาจึงได้ขึ้นในรอบ 8 คน พบกับอัลลัน ฟูเอนเตสแทน และคัมปานาเป็นนฝ่ายชนะคะแนน ได้เข้าไปชกในรอบสี่คนสุดท้าย แต่ก็แพ้คะแนน เชอร์วิน ปาโรไปเมื่อ 23 เมษายน พ.ศ. 2547 คัมปานายังคงขึ้นชกอย่างต่อเนื่อง และเคยมาชกในไทย เสมอกับประมวนศักดิ์ โพธิ์สุวรรณ เมื่อ พ.ศ. 2548 หลังจากนั้น คัมปานา ชกอีกเพียง 2 ครั้ง หลังจากที่ชกชนะคะแนนโดยเทคนิค ฮิโรชิ นากาโน เมื่อ 10 ตุลาคม พ.ศ. 2548 คัมปานาหยุดชกไป 4 ปี กลับมาชกอีกครั้งใน พ.ศ. 2552 แต่ก็ชกแพ้เป็นส่วนใหญ่ ได้ชิงแชมป์ฟิลิปปินส์รุ่นซูเปอร์เฟเธอร์เวทเมื่อ 22 ธันวาคม พ.ศ. 2555 แพ้คะแนน เรเน เบสตูดิโอ ไม่ได้แชมป์ คัมปานาขึ้นชกมวยครั้งสุดท้ายเมื่อ 27 ตุลาคม พ.ศ. 2556 แพ้น็อค อัล ริเวรา ยก 6 จากนั้นก็แขวนนวมไป

 เกียรติประวัติ 

 แชมป์ PABA เฉพาะกาลรุ่นฟลายเวท
 ชิง 20 พฤศจิกายน 2545 ชนะคะแนน อาเชียล วิลลามอร์ ที่ มะนิลา
 ชิงแชมป์ PABA รุ่นฟลายเวท 21 มีนาคม 2545 แพ้น็อค คมฤทธิ์ 3เคแบตเตอรี่ ยก 3 ที่ กทม.
 เคยชิงแชมป์ต่อไปนี้แต่ไม่สำเร็จ
 ชิงแชมป์ WBO เอเชียรุ่นจูเนียร์แบนตัมเวทเมื่อ 3 ตุลาคม 2546 แพ้น็อค ประมวนศักดิ์ โพธิ์สุวรรณ ยก 8 ที่นครราชสีมา
# ซอนนี มานาคาเน
ซอนนี มานาคาเน  นักมวยสากลชาวอินโดนีเซีย สถิติการชก 14 ครั้ง ชนะ 9 (น็อค 4) เสมอ 1 แพ้ 4 
 ประวัติ 
มานาคาเนขึ้นชกมวยสากลครั้งแรกเมื่อ 1 สิงหาคม พ.ศ. 2544 แพ้คะแนนมิเนกาซุ อิมูระ ที่ ญี่ปุ่น จากนั้น มานาคาเนขึ้นชกในอินโดนีเซีย ชนะ 4 ครั้ง เสมอ 1 โดยชนะน็อค ชวาลย์ ส. วรพิน นักมวยสากลชาวไทย ยก 3 ด้วย จากนั้น มานาคาเนขึ้นชิงแชมป์อินโดนีเซียรุ่นซูเปอร์แบนตัมเวท เมื่อ พ.ศ. 2546 ซึ่งเป็นฝ่ายชนะคะแนนวิกกี้ เจเปอร์ ได้แชมป์มาครอง

หลังจากได้แชมป์อินโดนีเซีย มานาคาเนเดินทางมาชิงแชมป์ IBF แพนแปซิฟิกที่นครราชสีมาเมื่อ พ.ศ. 2547 ปรากฏว่าเป็นฝ่ายแพ้น็อคฟ้าประกอบ รักเกียรติยิมในยกที่ 4 จากนั้น มานาคาเนขึ้นชกชนะรวดอีกสี่ครั้งที่อินโดนีเซีย รวมทั้งชนะคะแนน สมิงหนุ่ม ว.วิวัฒนานนท์ และขนะน็อคพรชัย ศิษย์พระพรหม ยก 9 ก่อนจะไปชกแพ้น็อค ซี กอร์เรส ยก 4 ที่ ฟิลิปปินส์เมื่อ พ.ศ. 2549 และมาชิงแชมป์ PABA รุ่นซูเปอร์แบนตัมเวทเมื่อ 21 มิถุนายน พ.ศ. 2550 แพ้น็อค พูนสวัสดิ์ กระทิงแดงยิมแค่ยกแรก

มานาคาเนขึ้นชิงแชมป์อินโดนีเซียอีกถึง 2 ครั้ง แต่ไม่สำเร็จ โดยเมื่อ พ.ศ. 2551 ชิงแชมป์รุ่นเฟเธอร์เวท แพ้น็อค โมฮัมหมัด นูร์ฮูดา ยก 12 ส่วนใน พ.ศ. 2552 ลดรุ่นลงมาชิงแชมป์อินโดนีเซียรุ่นซูเปอร์แบนตัมเวท ปรากฏว่าทำได้แค่เสมอกับมารังกิน มาร์บุน มานาคาเนมาประสบความสำเร็จเมื่อ 10 ตุลาคม พ.ศ. 2552 เมื่อขึ้นชิงแชมป์อินโดนีเซียเฉพาะกาลรุ่นซูเปอร์แบนตัมเวท ชนะน็อค คริสเตียน เซียนตูรี ยก 2 จากนั้น ขึ้นชิงแชมป์ PABA เฉพาะกาลรุ่นซูเปอร์แบนตัมเวทเมื่อ 24 กรกฎาคม พ.ศ. 2553 ชนะน็อค ฟ้าสังหาร อ.เบญจมาศ ยก 3 แต่พอขึ้นชกป้องกันตำแหน่งครั้งแรกก็แพ้น็อค เดียเนเวอร์ โอร์คาเลส ยก 3 เมื่อ 30 ตุลาคม พ.ศ. 2553 เสียแชมป์ไป

หลังจากเสียแชมป์ มานาคาเนมาชกนอกรอบในไทย แพ้น็อคเทอดเกียรติ จันทร์แดง ยก 4 จากนั้นขึ้นชิงแชมป์อินโดนีเซียรุ่นซูเปอร์เฟเธอร์เวทเมื่อ พ.ศ. 2554 ต่ทำได้เพียงแค่เสมอกับ โรเบิร์ต โกปา ปาลูว จากนั้น ไปชิงแชมป์ PABA รุ่นซูเปอร์เฟเธอร์เวทที่เกาหลีใต้เมื่อ  16 กรกฎาคม พ.ศ. 2554 แพ้น็อค คิม แตกมิน ยก 5 จนล่าสุดเมื่อ 25 มีนาคม พ.ศ. 2555 มานาคาเนเพิ่งได้ครองแชมป์อินโดนีเซียรุ่นเฟเธอร์เวทเมื่อเป็นฝ่ายชนะคะแนนอารีฟ บราเดอร์

 เกียรติประวัติ 

 แชมป์อินโดนีเซียรุ่นซูเปอร์แบนตัมเวท (2546)
 แชมป์อินโดนีเซียเฉพาะกาลรุ่นซูเปอร์แบนตัมเวท  (พ.ศ. 2552)
 แชมป์อินโดนีเซียรุ่นเฟเธอร์เวท (พ.ศ. 2555)
 แชมป์ PABA เฉพาะกาลรุ่นซูเปอร์แบนตัมเวท
 24 กรกฎาคม 2553 ชนะน็อค ฟ้าสังหาร อ.เบญจมาศ ยก 3
 เสียแชมป์ 30 ตุลาคม 2553 แพ้น็อค เดียเนเวอร์ โอร์คาเลส ยก 3
 เคยชิงแชมป์ต่อไปนี้แต่ไม่สำเร็จ
 ชิงแชมป์ IBF แพนแปซิฟิกรุ่นเฟเธอร์เวทเมื่อ 27 เมษายน 2547 แพ้น็อค ฟ้าประกอบ รักเกียรติยิม ยก 4 ที่นครราชสีมา
 ชิงแชมป์ PABA รุ่นซูเปอร์แบนตัมเวทเมื่อ 21 มิถุนายน 2550 แพ้น็อค พูนสวัสดิ์ กระทิงแดงยิม ยก 1 ที่ กทม.
 ชิงแชมป์ PABA รุ่นซูเปอร์เฟเธอร์เวทเมื่อ  16 กรกฎาคม พ.ศ. 2554 แพ้น็อค คิม แตกมิน ยก 5 ที่เกาหลีใต้
 อ้างอิง 

 สถิติการชก boxrec.com
# อาซาดิน อันฮาร์
อาซาดิน อันฮาร์ (Azadin Anhar) นักมวยสากลชาวอินโดนีเซีย สถิติการชก 25 ครั้ง ชนะ 10 (น็อค 4) แพ้ 15 
 ประวัติ 
อันฮาร์ขึ้นชกมวยสากลอาชีพครั้งแรกเมื่อ 3 พฤษภาคม พ.ศ. 2528 ชนะน็อค ลิตเติล โปโน่ ยก 1 หลังจากชกชนะบ้าง แพ้บ้างอีก 3 ครั้ง อันฮาร์ก็ขึ้นชิงแชมป์อินโดนีเซียรุ่นไลท์ฟลายเวทเมื่อ 15 ธันวาคม พ.ศ. 2528 ชนะน็อค ลิตเติล โปโน่ ยก 10 และต่อมาก็ขึ้นชิงแชมป์โลกรุ่นจูเนียร์ฟลายเวท IBFเมื่อ 8 กันยายน พ.ศ. 2530 แพ้น็อค ชอย จุมฮวาน ยก 3 ที่อินโดนีเซีย หลังจากนั้น อันฮาร์ก็เสียแชมป์อินโดนีเซียโดยเป็นฝ่ายแพ้คะแนน อูดิน บาฮารุดดินไปเมื่อ 28 พฤศจิกายน พ.ศ. 2530

อันฮาร์กลับมาชกสร้างฟอร์มใหม่ ชนะ 5 แพ้ 1 แล้วจึงไปชิงแชมป์ OPBF รุ่นไลท์ฟลายเวทเมื่อ 12 พฤศจิกายน พ.ศ. 2531 แพ้น็อค ชุง ซุงยอง ยก 12 ที่เกาหลีใต้ จากนั้น อันฮาร์ขึ้นชิงแชมป์อินโดนีเซียรุ่นไลท์ฟลายเวทกับคู่ปรับเก่า อูดิน บาฮารุดดินเมื่อ 31 กรกฎาคม พ.ศ. 2533 คราวนี้ อันฮาร์เป็นฝ่ายชนะคะแนนได้แชมป์ไปครอง หลังจากนั้น อันฮาร์ไปชิงแชมป์ OPBF รุ่นไลท์ฟลายเวทที่เกาหลีใต้อีกครั้ง เมื่อ 4 พฤษภาคม พ.ศ. 2534 แต่ก็แพ้น็อค ชา นัมฮุน ยก 7 จากนั้น อันฮาร์ มาชกแพ้คะแนน ฟ้าลั่น ศักดิ์กรีรินทร์ ที่ กทม. และเมื่อสถาบันสหพันธ์มวยโลกเข้ามาเผยแพร่ในประเทศไทย และมีการจัดชกชิงแชมป์ของสถาบันนี้ครั้งแรกเมื่อ 9 กรกฎาคม พ.ศ. 2537 อันฮาร์ได้มาชิงแชมป์ WBF รุ่นไลท์ฟลายเวทที่ว่างกับสายรุ้ง อ.สุวรรณศิลป์ แต่เป็นฝ่ายแพ้น็อคไปในยกที่ 5 หลังจากนั้น อันฮาร์หยุดชกไป 5 ปี กลับมาชกอีก 3 ครั้งในช่วง พ.ศ. 2542 – 2544 แต่ก็แพ้ตลอด หลังจากที่ชกครั้งล่าสุด แพ้น็อค ฮูลิโอ ดีลาบาเซส ยก 6 เมื่อ 3 เมษายน พ.ศ. 2544 อันฮาร์ก็แขวนนวมไป

 เกียรติประวัติ 

 แชมป์อินโดนีเซียรุ่นไลท์ฟลายเวท (2528 – 2530, 2533)
 เคยชิงแชมป์ต่อไปนี้แต่ไม่สำเร็จ
 ชิงแชมป์โลกรุ่นจูเนียร์ฟลายเวท IBF เมื่อ 9 สิงหาคม 2530 แพ้น็อค ชอย จุมฮวาน ยก 3 ที่ อินโดนีเซีย
 ชิงแชมป์ OPBF รุ่นไลท์ฟลายเวท เมื่อ 12 พฤศจิกายน 2531 แพ้น็อค ชุง ซุงยอง ยก 1 ที่ เกาหลีใต้
 ชิงแชมป์ OPBF รุ่นไลท์ฟลายเวท เมื่อ 4 พฤษภาคม 2534 แพ้น็อค ชา นัมฮุน ยก 7 ที่ เกาหลีใต้
 ชิงแชมป์โลกรุ่นจูเนียร์ฟลายเวท WBF เมื่อ 9 กรกฎาคม 2537 แพ้น็อค สายรุ้ง อ.สุวรรณศิลป์ ยก 5 ที่ สมุทรปราการ
# วันเดอร์บอย โรยา
วันเดอร์บอย โรยา (Wonder Boy Roya) นักมวยสากลชาวอินโดนีเซีย สถิติการชก 8 ครั้ง ชนะ 2 (น็อค 2) เสมอ 1 แพ้   5 
 ประวัติ 
สถิติการชกครั้งแรกของโรยาที่บันทึกไว้ใน Boxrec.com คือครั้งที่มาชิงแชมป์ PABA รุ่นไลท์ฟลายเวทเมื่อ 16 กุมภาพันธ์ พ.ศ. 2544 แพ้น็อค ดีเด่น เก่งการุณ ยก 10 จากนั้น โรยาขึ้นชกที่อินโดนีเซีย แพ้น็อค ฮูลิโอ ดีลาบาเซส ยก 7 และชกชนะครั้งแรกใน พ.ศ. 2545 เมื่อเป็นฝ่ายชนะน็อค มาร์เทน ปาลาอาร์ ยก 7 จากนั้นโรยาขึ้นชกที่อินโดนีเซียตลอดจนถึง พ.ศ. 2547 แพ้บ้าง ชนะบ้าง โดยเคยชนะน็อค ไชโย ส.เทียบคุณ นักชกไทยในยกที่ 4 เมื่อ พ.ศ. 2546 ด้วย แต่โรยาก็ไม่ได้ขึ้นชิงแชมป์ใดๆอีกเลย หลังจากที่ชกแพ้น็อค อีร์ฟาน โอกะห์ ยก 3 เมื่อ 18 มีนาคม พ.ศ. 2547 โรยาก็แขวนนวมไป
 เกียรติประวัติ 

 เคยชิงแชมป์ต่อไปนี้แต่ไม่สำเร็จ
 ชิงแชมป์ PABA รุ่นไลท์ฟลายเวท เมื่อ 16 กุมภาพันธ์ 2544 แพ้น็อค ดีเด่น เก่งการุณ ยก 10 ที่ กทม.
# อเล็กซานเดอร์ ทีรานอฟ
อเล็กซานเดอร์ ทีรานอฟ (Alexander Tiranov) นักมวยสากลชาวรัสเซีย เกิดเมื่อ 23 พฤศจิกายน พ.ศ. 2514 ที่ รัสเซีย สถิติการชก 19 ครั้ง ชนะ 7 (น็อค 2) เสมอ 1 แพ้ 11  

 เกียรติประวัติ 

 เคยชิงแชมป์ต่อไปนี้แต่ไม่สำเร็จ
 ชิงแชมป์เงารุ่นแบนตัมเวท IBF เมื่อ 28 มีนาคม 2539 แพ้น็อค เอเดรียน คัสเปรี่ ยก 3 ที่ อินโดนีเซีย
 ชิงแชมป์ PABA รุ่นแบนตัมเวทเมื่อ 6 มีนาคม 2540 แพ้คะแนนโดยเทคนิค หลักหิน ซีพียิม ที่ ยโสธร
 ชิงแชมป์ PABA รุ่นแบนตัมเวทเมื่อ 24 กรกฎาคม 2540 แพ้น็อค เสาหิน ศรีไทยคอนโด ยก 9 ที่ นนทบุรี
# เซลโซ่ แดงก๊อด
เซลโซ แดงก๊อด  นักมวยสากลชาวฟิลิปปินส์ เกิดเมื่อ 29 พฤษภาคม พ.ศ. 2519 ที่เมืองมูตินลูปา ประเทศฟิลิปปินส์ สถิติการชก 83 ครั้ง ชนะ 37 (น็อค 10) เสมอ 16 แพ้ 30
 ประวัติ 
แดงก๊อดขึ้นชกมวยสากลอาชีพครั้งแรกเมื่อ 26 กุมภาพันธ์ พ.ศ. 2536 เสมอกับ คิด เอนดิโน จากนั้นขึ้นชกที่ฟิลิปปินส์ตลอดและชนะเป็นส่วนใหญ่ รวมทั้งเคยชนะคะแนนเจอรี่ ปาฮายาไฮ ด้วย แดงก๊อดมาชกในไทยเมื่อ พ.ศ. 2543 โดยมาแพ้คะแนนฟ้าลั่น ศักดิ์กรีรินทร์ จากนั้น ขึ้นชิงแชมป์ PABA รุ่นไลท์ฟลายเวทเมื่อ 8 กันยายน พ.ศ. 2543 ปรากฏว่าเสมอกับดีเด่น เก่งการุณ ไม่ได้แชมป์ จากนั้น ขึ้นชิงแชมป์เงารุ่นไลท์ฟลายเวท IBF แพ้คะแนน อานิส โรก้าไปอย่างเป็นเอกฉัมท์ที่อินโดนีเซียเมื่อ 3 เมษายน พ.ศ. 2544 จากนั้น มาชิงแชมป์ PABA กับดีเด่นอีกเมื่อ 25 พฤษภาคม พ.ศ. 2544 ก็เสมอกันไปอีก

แดงก๊อดได้ครองแชมป์ฟิลิปปินส์รุ่นไลท์ฟลายเวทเมื่อ 9 พฤศจิกายน พ.ศ. 2544 เมื่อชกชนะคะแนน โจวาน เพรสบิเตโร แต่พอป้องกันแชมป์ครั้งแรกก็เสียแชมป์ให้ เวนเดล คอจูเลส โดยเป็นฝ่ายแพ้คะแนนไปเมื่อ 8 กมภาพันธ์ พ.ศ. 2545 จากนั้น ได้ไปชิงแชมป์โลกรุ่นฟลายเวท WBF ที่ว่างเมื่อ 21 พฤษภาคม ที่ลอนดอน ปรากฏว่าแดงก๊อดเป็นฝ่ายแพ้คะแนนไป ก่อนที่จะขึ้นชิงแชมป์ฟิลิปปินส์รุ่นฟลายเวทเมื่อ 1 ธันวาคม พ.ศ. 2545 และเป็นฝ่ายชนะคะแนน โรเดล โอราอิส ได้แชมป์มาครอง และป้องกันแชมป์ไว้ได้ถึง 3 ครั้งก่อนจะเสียแชมป์ แพ้คะแนน อีริค บาร์เซโลนา เมื่อ 5 พฤศจิกายน พ.ศ. 2548 โดยที่ระหว่างครองแชมป์ฟิลิปปินส์นี้ แดงก๊อดยังเดินทางมาชิงแชมป์ PABA เฉพาะกาลรุ่นฟลายเวทเมื่อ 25 กุมภาพันธ์ พ.ศ. 2547 แพ้คะแนน เด่นเก้าแสน เก้าวิชิต และหลังจากที่เสียแชมป์ฟิลิปปินส์ไปแล้ว ก็ได้ชิงแชมป์ WBC เอเชียรุ่นฟลายเวทเมื่อ 19 มกราคม พ.ศ. 2549 แพ้คะแนน พนมรุ้งเล็ก กระทิงแดงยิม มาชกนอกรอบแพ้คะแนน แมกไซไซ ศิษย์สายทอง และได้ชิงแชมป์ PABA รุ่นซูเปอร์ฟลายเวทเมื่อ 21 กันยายน พ.ศ. 2550 แพ้คะแนน ดวงเพชร ก่อเกียรติยิม หลังจากนั้น แดงก๊อดยังขึ้นชกต่อมาจนถึง พ.ศ. 2554 แต่ชกแพ้เกือบทั้งหมดและไม่ได้ชกชิงแชมป์ใดๆอีกเลย หลังจากที่ขึ้นชกครั้งสุดท้ายเมื่อ 10 ตุลาคม พ.ศ. 2554 แพ้น็อค เจฟฟรีย์ จิเมเนซ ยก 2 แดงก๊อดก็แขวนนวมไป

 เกียรติประวัติ 

 แชมป์ฟิลิปปินส์รุ่นไลท์ฟลายเวท (2544-2545)
 แชมป์ฟิลิปปินส์รุ่นฟลายเวท (2545 – 2548)
 แชมป์เงารุ่นฟลายเวท WBF
 ชิง 17 มิถุนายน 2548 ชนะคะแนน ซูการ์โน เบนจาโอ ที่ ฟิลิปปินส์
 เคยชิงแชมป์ต่อไปนี้แต่ไม่สำเร็จ
 ชิงแชมป์ PABA รุ่นไลท์ฟลายเวทเมื่อ 8 กันยายน 2543 เสมอกับ ดีเด่น เก่งการุณ ที่ สุราษฎร์ธานี
 ชิงแชมป์เงารุ่นไลท์ฟลายเวท IBF เมื่อ 3 เมษายน พ.ศ. 2544 แพ้คะแนน อานิส โรกา ที่ อินโดนีเซีย
 ชิงแชมป์ PABA รุ่นไลท์ฟลายเวทเมื่อ 25 พฤษภาคม 2544 เสมอกับ ดีเด่น เก่งการุณ ที่ ปทุมธานี 
 ชิงแชมป์โลกรุ่นฟลายเวท WBF เมื่อ 21 พฤษภาคม 2545 แพ้คะแนน ดาเมียน เคลลี่ ที่ อังกฤษ
 ชิงแชมป์ PABA รุ่นฟลายเวท เมื่อ 25 กุมภาพันธ์ 2547 แพ้คะแนน เด่นเก้าแสน เก้าวิชิต ที่ สมุทรสาคร
 ชิงแชมป์ ABCO รุ่นฟลายเวทเมื่อ 19 มกราคม 2549 แพ้คะแนน พนมรุ้งเล็ก กระทิงแดงยิม ที่ เชียงใหม่
 ชิงแชมป์ PABA รุ่นซูเปอร์ฟลายเวทเมื่อ 21 กันยายน 2550 แพ้คะแนน ดวงเพชร แสงมรกต ที่ มุกดาหาร
# เออร์เนสโต้ รูบิลลาร์
เออร์เนสโต รูบิลลาร์ (Ernesto Rubillar) นักมวยสากลชาวฟิลิปปินส์ เกิดเมื่อ 26 ธันวาคม พ.ศ. 2513 ที่เมืองตาคุม ประเทศฟิลิปปินส์ สถิติการชก 78 ครั้ง ชนะ 38 (น็อค 14) เสมอ 7 แพ้ 33

 เกียรติประวัติ 

 แชมป์ฟิลิปปินส์รุ่นมินิมัมเวท (2542 - 2543)
 แชมป์เงารุ่นมินิมัมเวท WBC 
 ชิง 24 กุมภาพันธ์ 2544 ชนะน็อค ซาร์ลิต โรดริงโก ยก 7 ที่ ฟิลิปปินส์
 ป้องกันแชมป์ครั้งที่ 1, 28 เมษายน 2544 ชนะน็อค สมถวิล สิงห์วังชา ยก 4 ที่ ฟิลิปปินส์
 ป้องกันแชมป์ครั้งที่ 2, 18 กันยายน 2545 ชนะคะแนน พลังชัย ส.วรพิน ที่ มะนิลา
 เสียแชมป์ 26 กันยายน 2546 แพ้คะแนน อาร์มัน เดอ ลาครูซ ที่ ฟิลิปปินส์ 
 เคยชิงแชมป์ต่อไปนี้แต่ไม่สำเร็จ
 ชิงแชมป์โลกรุ่นมินิมั่มเวท WBA เมื่อ 6 สิงหาคม 2538 แพ้น็อค ชนะ ป.เปาอินทร์ ยก 6 ที่ เวทีราชดำเนิน
 ชิงแชมป์เงารุ่นมินิมัมเวท WBC เมื่อ 18 ธันวาคม 2542 แพ้คะแนน แมนนี่ เมลชอร์ ที่ มะนิลา
 ชิงแชมป์ PABA รุ่นมินิมัมเวทเมื่อ 26 พฤษภาคม 2543 แพ้น็อค มงคล จ.เจริญ ยก 8 ที่ กทม.
 ชิงแชมป์ OPBF รุ่นมินิมัมเวท เมื่อ 21 พฤษภาคม 2547 แพ้น็อค โรเดล มายอล ยก 7 ที่ ฟิลิปปินส์
 ชิงแชมป์เงารุ่นไลท์ฟลายเวท WBC เมื่อ 9 กันยายน 2547 แพ้น็อค วันดี สิงห์วังชา ยก 8 ที่ ชุมพร
# ไมเคิล โดมิงโก
ไมเคิล โดมิงโก (Michael Domingo) นักมวยสากลชาวฟิลิปปินส์ เกิดเมื่อ 23 สิงหาคม พ.ศ. 2522 ที่ เมือง Libac, Sultan Kudarat ประเทศฟิลิปปินส์ สถิติการชก 55 ครั้ง ชนะ 39 (น็อค 17) เสมอ 2 แพ้ 14 

 เกียรติประวัติ 

 แชมป์ฟิลิปปินส์รุ่นแบนตัมเวท (2548 -)
 แชมป์ WBO ตะวันออกไกลรุ่นแบนตัมเวท
 ชิง 26 กรกฎาคม 2551 ชนะน็อค ริโว เร็งกุง ยก 2 ที่ ฟิลิปปินส์
 ป้องกันแชมป์ครั้งที่ 1, 14 กันยายน 2551 ชนะน็อค รัตนชัย ส.วรพิน ยก 9 ที่ ฟิลิปปินส์
 เคยชิงแชมป์ต่อไปนี้แต่ไม่สำเร็จ
 ชิงแชมป์ WBO เอเชียรุ่นจูเนียร์เฟเธอร์เวท เมื่อ 3 ตุลาคม 2544 แพ้น็อค สด ลูกหนองยางทอย ยก 8 ที่ นครราชสีมา
 ชิงแชมป์ PABA รุ่นซูเปอร์แบนตัมเวทเมื่อ 27 ธันวาคม 2544 แพ้น็อค สมศักดิ์ ศิษย์ชัชวาลย์ ยก 3 ที่ กทม.
 ชิงแชมป์ IBF แพนแปซิฟิกรุ่นแบนตัมเวทเมื่อ 12 กรกฎาคม 2547 แพ้คะแนน ธีรพงษ์ ไดสตาร์ยิม ที่ กทม.
 ชิงแชมป์ PABA รุ่นแบนตัมเวทเมื่อ 26 ตุลาคม 2547 แพ้คะแนน พูนสวัสดิ์ กระทิงแดงยิม ที่ นครพนม
 ชิงแชมป์โลกรุ่นแบนตัมเวท WBF เมื่อ 3 ตุลาคม 2549 แพ้น็อค เฟรเดอริก ปาแตรก ยก 9 ที่ ฝรั่งเศส
# ดานิเอล ปอนเซ เด เลออน
ดานิเอล ปอนเซ เด เลออน (Daniel Ponce de Leon) นักมวยสากลชาวเม็กซิโก

 เกียรติประวัติ 

 แชมป์โลกเยาวชน WBC รุ่นแบนตัมเวท
 ชิง 17 สิงหาคม 2545 ชนะทีเคโอ ไอเดลฟอนโซ มาร์ติเนซ  ยก 3 ที่ สหรัฐ
 ป้องกันแชมป์ครั้งที่ 1 , 22 กุมภาพันธ์ 2545 ชนะทีเคโอ ตรินิดัด เมนโดซา  ยก 2 ที่ เม็กซิโก
 แชมป์ NABO รุ่นซูเปอร์แบนตัมเวท 
 ชิง 22 ตุลาคม 2547 ชนะน็อก เอ็มมานูเอล ลูเซโร  ยก 3 ที่ สหรัฐ
 ป้องกันแชมป์ครั้งที่ 1 , ชนะน็อก ฮูลิโอ กัมโบอา  ยก 4 ที่ สหรัฐ
 สละแชมป์
 แชมป์ NABO รุ่นซูเปอร์แบนตัมเวท
 ชิง 24 มิถุนายน 2548 ชนะทีเคโอ ฟิลิป เพย์เน  ยก 7 ที่ สหรัฐ
 แชมป์โลก WBO รุ่นจูเนียร์เฟเธอร์เวท
 ชิง 29 ตุลาคม 2548 ชนะคะแนน สด ปูนอินทรียิม  ที่ สหรัฐ
 ป้องกันแชมป์ครั้งที่ 1 , 27 พฤษภาคม 2549 ชนะน็อก เฆร์ซัน เกร์เรโร  ยก 2 ที่ สหรัฐ
 ป้องกันแชมป์ครั้งที่ 2 , 15 กรกฎาคม 2549 ชนะน็อก สด ปูนอินทรียิม  ยก 1 ที่ สหรัฐ
 ป้องกันแชมป์ครั้งที่ 3 , 21 ตุลาคม 2549 ชนะทีเคโอ อัล ซีเกอร์  ยก 8 ที่ สหรัฐ
 ป้องกันแชมป์ครั้งที่ 4 , 17 มีนาคม 2550 ชนะคะแนน เจอร์รี่ พีญาโลซ่า  ที่ ฟิลิปปินส์
 ป้องกันแชมป์ครั้งที่ 5 , 11 สิงหาคม 2550 ชนะทีเคโอ เรย์ เบาติสต้า  ยก 1 ที่ สหรัฐ
 ป้องกันแชมป์ครั้งที่ 6 , 28 กันยายน 2550 ชนะคะแนน เรย์นัลโด โลเปซ  ที่ สหรัฐ
 ป้องกันแชมป์ครั้งที่ 7 , 8 ธันวาคม 2550 ชนะคะแนน เอดูอาร์โด เอสโกเบโด  ที่ สหรัฐ
 เสียแชมป์ , 7 มิถุนายน 2551 แพ้ทีเคโอ ฆวน มานูเอล โลเปซ  ยก 1  ที่ สหรัฐ
 แชมป์ NABF รุ่นเฟเธอร์เวท
 ชิง 25 เมษายน 2552 ชนะคะแนน มาร์โลน อากิลาร์   ที่ เม็กซิโก
 แชมป์ WBC Latino รุ่นเฟเธอร์เวท
 ชิง 20 กุมภาพันธ์ 2553 ชนะน็อก โอร์ลันโด กรุซ  ยก 3 ที่ เม็กซิโก
 ป้องกันแชมป์ครั้งที่ 1 , 1 พฤษภาคม 2553 ชนะคะแนน คอร์เนเลียส ล็อก  ที่ สหรัฐ
 แชมป์ WBC-USNBC รุ่นเฟเธอร์เวท
 ชิง 21 มกราคม 2555 ชนะน็อก โอมาร์ เอสเตรยา  ยก 6 ที่ เม็กซิโก
 แชมป์ WBC-USNBC รุ่นซูเปอร์เฟเธอร์เวท
 ชิง 20 พฤษภาคม 2555 ชนะคะแนน เอดูอาร์โด ลัซกาโน  ที่ เม็กซิโก
 แชมป์โลก WBC รุ่นเฟเธอร์เวท
 ชิง 15 กันยายน 2555 ชนะโดยเทคนิค โจนิ กอนซาเลซ  ยก 8 ที่ สหรัฐ
 เสียแชมป์ , 4 พฤษภาคม 2556 แพ้ทีเคโอ อับเนร์ มาเรส  ยก 9 ที่ สหรัฐ
 เคยชิงแชมป์ต่อไปนี้แต่ไม่สำเร็จ
 ชิงแชมป์เงา WBO รุ่นจูเนียร์ไลท์เวท , 5 มีนาคม 2554 แพ้คะแนน เอเดรียน โบเนอร์  ที่ สหรัฐ
 ชิงแชมป์เงา WBO รุ่นจูเนียร์ไลท์เวท , 15 มีนาคม 2557 แพ้ทีเคโอ ฆวน มานูเอล โลเปซ  ยก 2 ที่ ปวยร์โตรีโก
 ชิงแชมป์ WBC-USNBC Silver รุ่นซูเปอร์เฟเธอร์เวท , 7 มิถุนายน 2557 แพ้ทีเคโอ มิเกล โรมัน  ยก 9 ที่ เม็กซิโก
# อัลแบร์โต อากวีลานี
อัลแบร์โต อากวีลานี (Alberto Aquilani) นักฟุตบอลชาวอิตาลี เกิดที่โรม ประเทศอิตาลี เมื่อวันที่ 7 กรกฎาคม พ.ศ. 2527 ปัจจุบันเล่นในตำแหน่งกองกลางในฟีออเรนตีนา ที่ ประเทศอิตาลี และยังเป็นกองกลาง ที่เคยเล่นให้กับ สโมสรฟุตบอลลิเวอร์พูล ใน พรีเมียร์ลีก ประเทศอังกฤษ และ ทีมชาติอิตาลีชุดปัจจุบันด้วย

 เส้นทางการค้าแข้ง 
อากวีลานีเริ่มเล่นฟุตบอลมาตั้งแต่เด็กเฉกเช่นเดียวกันกับวัยรุ่นในอิตาลีส่วนใหญ่ เขาเริ่มเข้าสู่สโมสรเยาวชนของโรม่า เนื่องจากทั้งเขาและครอบครัวผูกพันกับโรม เหมือนโรมานิสตาทุก ๆ คน อากวีลานีเติบโตมากับโรมา เขาเล่นได้ดีในตำแหน่งกองกลางตัวรุก แต่เขามักจะมีปัญหาอาการบาดเจ็บบ่อยครั้ง นอกจากนี้เขายังสามารถเล่นได้ทั้งตำแหน่ง ปีกซ้ายและขวา หรือกองกลางตัวรับก็ได้เช่นเดียวกัน 
ในปี 2001 เมื่ออากวีลานีมีอายุครบ 16 ปี สโมสรยักษ์ใหญ่แห่งเกาะอังกฤษอย่างเชลซีได้ยื่นข้อเสนอขอซื้อตัวเขา แต่อากวีลานีได้ปฏิเสธด้วยเหตุผลที่ว่า เขาต้องการเล่นให้กับสโมสร โรมา เท่านั้น ซึ่งเป็นสโมสรที่เขารัก แต่ด้วยสภาพร่างกายที่เจอกับปัญหาอาการบาดเจ็บ จนต้องพลาดการลงสนามบ่อยครั้ง ทำให้โรมาที่ประสบปัญหาการเงินอย่างหนัก ต้องตัดสินใจขายเขาออกมา และอากวีลานีเลือกที่จะไม่เล่นในอิตาลีต่อเพื่อเป็นการเคารพต่อต้นสังกัด ประกอบกับในช่วงก่อนเริ่มฤดูกาล 2009-10 ลิเวอร์พูลได้ติดต่อขอซื้อตัว ทำให้อากวีลานีตกลงรับข้อเสนอในที่สุด  

อากวิลานี่ เซ็นสัญญากับลิเวอร์พูลในวันที่ 6 สิงหาคม 2552 ด้วยค่าตัว 18 ล้านปอนด์ โดยสัญญาจะมีอายุ 5 ปี และเขาเลือกใส่เบอร์ 4 ลงเล่น
แหล่งข้อมูลอื่น
FIFA.com Profile 
FIGC National Team Archive  
Profile at AS Roma  
Liverpool profile

ESPN Profile
# จักรภพ
จักรภพ อาจหมายถึง
 เครือจักรภพ
 จักรภพ เพ็ญแข อดีตรัฐมนตรีประจำสำนักนายกรัฐมนตรี
# เครื่องยนต์ดีเซล
เครื่องยนต์ดีเซล  เป็นเครื่องยนต์ประเภทหนึ่ง คิดค้นโดยรูด็อล์ฟ ดีเซิล วิศวกรชาวเยอรมัน ในปี ค.ศ. 1897 อาศัยการทำงานของกลจักรการ์โน (Carnot's cycle) ซึ่งคิดขึ้นโดยชาวฝรั่งเศสชื่อ ซาดี การ์โน ตั้งแต่ปี ค.ศ. 1824 เครื่องยนต์ชนิดนี้ไม่มีหัวเทียน การจุดระเบิดอาศัยหลักการอัดอากาศและเชื้อเพลิงให้มีความดันสูงจนเชื้อเพลิงสามารถติดไฟได้

หลักการทำงานของเครื่องยนต์ดีเซล คือ อากาศเมื่อถูกอัดตัวจะมีความร้อนสูงขึ้น แต่ถ้าอากาศถูกอัดตัวอย่างรวดเร็วโดยไม่มีการสูญเสียความร้อน ทั้งแรงดันและความร้อนจะสูงขึ้นอย่างรวดเร็ว เมื่อฉีดละอองน้ำมันเชื้อเพลิงเข้าไปในอากาศที่ร้อนจัดจากการอัดตัว ก็จะเกิดการเผาไหม้ขึ้นอย่างทันทีทันใด ทำให้เกิดกำลังงานขึ้น กำลังงานที่เกิดขึ้นจะนำไปใช้ประโยชน์ในรูปของแรงขับหรือแรงผลักดัน  ผ่านลูกสูบและก้านสูบทำให้เพลาข้อเหวี่ยงหมุน ณ กำลังอัดเดียวกัน อากาศที่อุณหภูมิเริ่มต้นสูงกว่า เมื่อถูกอัดย่อมมีอุณหภูมิสูงกว่าหรือร้อนกว่า

เครื่องยนต์ดีเซลแบ่งออกเป็นแบบใหญ่ๆ ได้เป็น  2   แบบคือ
 เครื่องยนต์แบบ 4 จังหวะ (The 4-cycle  Engine)
 เครื่องยนต์แบบ 2 จังหวะ (The 2-cycle Engine)

 ชนิด 
 กลุ่มขนาด 
เครื่องยนต์ดีเซลมีสามกลุ่มขนาด  คือ
ขนาดเล็ก ไม่เกิน 188 กิโลวัตต์ (252 แรงม้า) เอาต์พุต
กลาง
ใหญ่
# แบรด เรนโฟร
แบรดลีย์ "แบรด" บาร์รอน เรนโฟร   (25 กรกฎาคม ค.ศ. 1982-15 มกราคม ค.ศ. 2008) เป็นนักแสดงชาวอเมริกัน แจ้งเกิดกับบทเด็กข้างถนนที่หนีการตามล่าของมาเฟียในหนังเรื่อง The Client (1994) กำกับโดยโจล ชูมัคเกอร์ ตามมาด้วยบทเด็กที่สร้างมิตรภาพกับเด็กที่ติดเชื้อเอดส์ใน The Cure (1995) และบทนักเรียนผู้บ้าคลั่งอดีตนาซีใน Apt Pupil (1998)

เรนโฟรเคยถูกจับในข้อหามียาเสพติดในช่วงที่ Apt Pupil ออกฉาย หลังจากนั้น หนังต่อ ๆ มาของเขาก็ไม่ประสบความสำเร็จอีก และมีผลงานอย่าง Tom&Huck, Sleepers, Telling Lies in America และ 17 (Seventeen) จนในปี 2001 เขารับบทวัยรุ่นที่วางแผนฆ่าเพื่อนจิตโหดใน Bully และผลงานเรื่องสุดท้ายของเขาคือเรื่อง The Informers ซึ่งว่าด้วยเซ็กซ์ ยา และความรุนแรงในลอสแอนเจลิสแบรด เรนโฟร  รู้ไปโม้ด

เรนโฟรเคยได้รับรางวัลจาก “Hollywood Reporter’s Young Star Award in 1995”  และเคยได้รับการโหวตให้เป็นหนึ่งใน “People magazine’s Top 30 under 30”

เรนโฟรเสียชีวิตเมื่อวันที่ 15 มกราคม ค.ศ. 2008 ที่อพาร์ทเมนต์ของเขาในลอสแอนเจลิส ซึ่งมีการรายงานว่าคืนก่อนเขาเสียชีวิต เขาสังสรรค์อยู่กับเพื่อน ส่วนสาเหตุการตายมาจากการได้รับเฮโรอีนเกินขนาด

 ประวัติ 
เรนโฟร์เกิดในปี 1982 ในน็อกซ์วิลล์, รัฐเทนเนสซี เขาเป็นลูกชายเพียงคนเดียวของครอบครัว แม่ของเขาชื่อ แองเจล่า โอเช่น พ่อของเขาชื่อ มาร์ก เรนโฟร์ พ่อและแม่ของเจาหย่าตั้งแต่อายุได้ 4 ปี เขาจึงมีพี่น้องต่างพ่อต่างแม่อีกสองคนคือ "เฮลีย์ โรส" (เกิดในปี 1978) และ "ดอน" (เกิดในปี 1987) เขาถูกเลี้ยงดูโดย "โจแอนน์ เรนโฟร์" เลี้ยงดูเขาตอนอายุได้ 5 ปี
# พระประดิษฐไพเราะ
พระประดิษฐไพเราะ อาจหมายถึง
 พระประดิษฐไพเราะ (มี ดุริยางกูร)
 พระประดิษฐไพเราะ (ตาด)

อาจสับสนกับ หลวงประดิษฐไพเราะ (ศร ศิลปบรรเลง)